Jelaskan Trivia dari Didi & Friends The Movie dalam bahasa melayu

Filem ini ditayangkan bersama-sama ImagiNur arahan Nik Amir Mustapha menyaksikan filem dengan dua genre berbeza bertembung pada satu tarikh yang sama (23 Februari 2023) sempena cuti sekolah. Kedua-dua filem ini mendapat sambutan baik di pasaran dengan jumlah kumulatif kedua-dua filem ini bergabung berjumlah RM14.195 juta (RM6 juta daripada ImagiNur, RM8.195 juta daripada Didi & Friends The Movie)

Di rumah Didi, terdapat 3 poster yang merupakan poster "The Beagles" diinspirasikan daripada kumpulan The Beatles yang berjalan di Jalan Abbey, "David Crowey" pula daripada penyanyi Amerika, David Crowder dan "Rock n Roll" beserta gaya tangan rock

'Omar dan Hana' terbitan Digital Durian telah disebut pada filem ini menerusi Tok Chip lakonan suara Dato' Awie kerana tertukar nama dengan Nana dan Jojo

Terdapat beberapa rujukan kedai-kedia mewah di Bandar Skyward (Skyward City) seperti "BOHH" (dialek Kelantan dan Terengganu, asalnya 'boh') merujuk kepada kedai BOSS, Pavillion dibuang huruf 'L' menjadi "Pavilion", "Rahman" merujuk kepada kedai pengeluar jam tangan premium Rolex dan banyak lagi

Hael Husaini membuat kemunculan pada akhir filem dengan memegang watak suara Pak Beruang yang asalnya disuarakan oleh salah satu pengarah filem ini, Akmal Aziz Asmawi kerana meminum air daripada bahan-bahan semulajadi yang dipetik oleh Pak Atan semasa berhenti dalam perjalanan ke Pulau Lagenda

Terdapat beberapa agedan di sebalik tabir ditunjukkan di YouTube dan TikTok menyatakan bahawa filem ini merupakan satu filem di mana para pelakon animasi melakonkan filem seakan-akan dalam filem sebenar seperti filem-filem animasi Disney

Didi mempromosikan filem Polis Evo 3 yang merupakan filem terbitan Astro Shaw juga apabila melakukan Scene 12 Take 3. Didi menyanyikan lagu "Percaya" nyanyian sendiri pelakon suara Didi, Nur Insyeerah dan pelakon suara Pak Atan, Khairul Ammar Jamal (dikreditkan Khairul Ammar) di rumahnya kemudian bertukar arah kepada nyanyian lagu "Sang Saka Biru" bahagian SonaOne yang merupakan komposer lagu tersebut beserta bunyi instrumen "EVO" juga komposer oleh SonaOne. Terdapat poster tertera di dinding rumah Didi dengan bertulis 'Polis Evo 3 Coming Soon In Cinemas' bersama logo Polis Evo 3 bersebelahan poster "The Beagles". Teaser filem tersebut dikeularkan pada 16 Mac 2023, dua minggu selepas acahan tersebut di saluran rasmi YouTube Astro Shaw manakala tayangan penuh filem ini di pawagam pada 25 Mei 2023. Penerbit filem ini, Hairul Sofian memuat naik satu gambar beliau bersama Dato' Yusof Haslam untuk mengucapkan tahniah kepada Skop Productions atas pengeluaran filem tersebut. Walau bagaimanapun, filem tersebut memintas filem ini dalam masa 3 hari sahaja menurut TGV Cinemas, salah satu produksi filem tersebut juga